રાજકોટ : મધુવન કલબ દ્વારા આયોજિત ગણપતિ મહોત્સવ 'રાજકોટ કા રાજા'નો સાતમાં વર્ષમાં પ્રવેશ કરેલ છે. જેનું ગઈ કાલે લીમડા ચોક, શાસ્ત્રીમેદાન ખાતે, રમણીક કુવરબા વૃદ્ઘાશ્રમના સભ્યો, દીકરાનું ઘર વૃદ્ધાશ્રમ, કાઠીયાવાડ બાલાશ્રમ ના બાળકો, અંધજન કલ્યાણ મંડળ, અંધ અપંગ મંદબુદ્ઘિના બાળકો, તેમજ ગુજરાત મ્યુ. ફાઇનાન્સ બોર્ડનાં ચેરમેન શ્રી ધનસુખભાઈ ભંડેરી, શ્રી ભૂપતભાઇ બોદર, બાર કાઉન્સીલ ઓફ ઈન્ડિયા નાં સભ્ય શ્રી દિલીપભાઇ પટેલનાં હસ્તે ગણપતીજીનું મંત્રોચાર સાથે વિધિવિધાન પૂર્વક પૂજન, અર્ચન, અને શંખનાદ સાથે સ્થાપના કરવામાં આવેલ. પરંપરામુજબ ૧૦૮ ભાગ્યવિધાતા મહાઆરતી પણ કરી 'રાજકોટ ક રાજા' લોક દરબારનાં દર્શન ખુલ્લા મૂકવામાં આવેલા હતા.